פקמ"ץ (פקיד מבצעים) אחראי על ארגון ותפעול חדר מבצעים ובשל כך תחומי אחריותו רבים ומגוונים: הוא מכין חומרי עזר, מקבל מידע חשוב ומעביר אותו לגורמים הרלוונטיים, מקבל הודעות על המראות ונחיתות של כלי טיס, מעדכן לוחות תצוגה ועוד. עבודת הפקמ''ץ כוללת קשר רציף עם מרכז השליטה ומגדל הפיקוח על מנת ליצור תאום מלא ולשמור על רצף עבודה תקין. ההכשרה לתפקיד כוללת טירונות רובאי 02 וקורס צבאי שאורך כשמונה שבועות. התפקיד מתאים לאנשים בעלי ציון דפ''ר 50 לפחות, ציון 3 ומעלה בעבודת צוות, פיקוד, קשב מתמשך ועיבוד מידע וציון 2 ומעלה בניהול וארגון.